Universitatea Craiova - Voluntari (sâmbătă, ora 21:45 , Digi Sport 1 )

Sepsi Sfantu Gheorghe - Viitorul (sâmbătă, ora 19:00, Digi Sport 1)

Halep a controlat cu autoritate partida. A avut un serviciu excelent și a decis ritmul cu multe lovituri de rever în cross, alternând cu urcări inspirate la fileu. Venus a încercat să contraatace

cu un plus de agresivitate, punctând doar la capitolul erorilor neforțate, 20 la număr, față de doar 6 ale Simonei. Grație serviciului, Simona a bifat doi ași și și-a construit o mulțime de puncte pe baza lui.

Luni, Simona Halep va juca în optimile de finală împotriva Serenei Williams, marea favorită a câștigării trofeului.

LiveText Simona Halep - Venus Williams

UPDATE, ora 11:31, 6-2, 6-3. GAME, SET și MECI Simona Halep, care se califică în optimi la Melbourne la capătul unei partide de doar o oră și 18 minute. Urmează Serena Williams!

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 11:28, 6-2, 5-3. Simona confirmă break-ul și se află la un singur game de optimile de finală! Serviciul jucătoarei noastre este iar la cote înalte. Poate nu va mai avea nevoie de el și va pune capăt partidei cu un nou break.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 11:23, 6-2, 4-3. Halep preia conducerea după al doilea său break din acest set!

UPDATE, ora 11:15, 6-2, 3-3. Halep a condus cu 40-0, a făcut o dublă greșeală, dar a reușit să închidă game-ul cu multă ușurință.

UPDATE, ora 11:15, 6-2, 2-3. Venus se ține tare și preia din nou conducerea. Deși a revenit până la 40-30, Simona nu a mai putut face nimic la un atac în lung de linie.

UPDATE, ora 11:11, 6-2, 2-2. Simona egalează cu un backhand în lung de linie. Game alb, perfect din partea liderului mondial, game în care jucătoarea noastră a oferit o nouă lovitură decisivă de senzație

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 11:08, 6-2, 1-2. În cele din urmă, americanca câștigă game-ul pe propriul serviciu după ce Simona a avut două șanse de break.

UPDATE, ora 11:03, 6-2, 1-1. Rebreak în dreptul lui Venus, după prima ocazie din acest game.

UPDATE, ora 11:00, 6-2, 1-0. Simona debutează cu break în setul secund, după ce Venus a avut 40-15! Jucătoarea noastră își continuă seria game-urilor câștigătoare: 6!

UPDATE, ora 10:47, 6-2. GAME și SET pentru Simona Halep! Manșa este încheiată de jucătoarea noastră cu o dreaptă inside-in câștigătoare. Doar 39 de minute a durat setul, la discreția liderului WTA după primele 4 game-uri.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 10:47, 5-2. Al doilea break consecutiv pentru Simona! Servește jucătoarea noastră pentru câștigarea primului set.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 10:43, 4-2. Un game important adjudecat de Simona, care a salvat 4 mingi de rebreak! A fost cel mai lung game de pănă acum. Jucătoarea noastră a închis game-ul cu un as.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 10:35, 3-2. Simona bifează primul break al partidei cu un backhand în cross, după a patra ocazie de până acum, prima din acest game.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 10:32, 2-2. Grație serviciului foarte bun, Simona reusește să egaleze. Liderul WTA a făcut rapid 40-0. Un duel în cross lung i-a revenit lui Venus, care a mai redus din diferență cu o dreptă inside-out, dar serviciul Simonei a făcut diferența.

UPDATE, ora 10:27, 1-2. Cel mai lung game de pănă acum este adjudecat la mare luptă de Venus. Simona a avut alte două șanse de break.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 10:22, 1-1. Americanca scapă un rever mult în afara terenului, iar Simona egalează după un game la 0! Jucătoarea noastră servește foarte bine

UPDATE, ora 10:19, 0-1. Americanca își adjudecă primul game al partidei. Simona a avut o primă șansă de break., dar Venus a găsit un rever în lung de linie impecabil și a preluat conducerea.

UPDATE, ora 10:14. A început partida. Servește Venus. Simona are un bandaj pe coapsa stângă, puţin vizibil de sub fustiţa Nike, de culoare gri. Jucătoarea noastră afişează o a treia variantă de echipament. A început cu tricoul roz, a trecut la maioul predominant alb, iar acum dungile sunt mult mai mari.

UPDATE, ora 10:05. Cele două jucătoare au intrat te terenul arenei "Margaret Court".

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE, ora 09:45 - Cu 15 minute înaintea startului partidei, Simona a fost surprinsă pregătindu-se pe culoarul dintre vestiare și teren. Împreună cu preparatorul fizic Teo Cercel, liderul WTA a folosit o minge medicinală pentru a-și încălzi bazinul.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Simona Halep - Venus Williams Australian Open | Ce a spus constănţeanca de adversară

Simona Halep a prefațat a șasea întâlnire cu Venus Williams, numărul 1 WTA fiind convinsă că nu poate avea surprize din partea adversarei din turul 3 de la Australian Open.

"Va fi un meci dificil, dar cred că nu voi alerga foarte mult pentru că punctele se vor încheia rapid. Venus este o jucătoare uimitoare și pentru mine este întotdeauna o provocare atunci când le înfrunt pe surorile Williams. Vom vedea cum voi juca, cum voi sta pe teren. Am încredere pentru că am mai evoluat împotriva ei și știu cum joacă", a spus Simona Halep într-o conferință de presă.

Previziunile Simonei Halep au "suport" în realitate. Venus Williams, viitoarea adversară a Simonei Halep, suferă de sindromul Sjogren, o boală cronică ce scade imunitatea, prin faptul că celulele albe din sânge distrug glandele exocrine, în special salivare și glandele lacrimale. Acest proces inflamator sever duce la distrugerea glandelor și se manifesta și prin oboseală și dureri articulare. Întâlnirea vine în contextul în care sportiva de peste Ocean a jucat două meciuri la rând de trei seturi, astfel că îi va fi mult mai greu să se recupereze decât în condiţii normale.

În acest context, Venus Williams va încerca să "scurteze" cât se poate de mult schimburile de mingi.

Simona Halep - Venus Williams Australian Open | Duelul cu Kenin a călit-o pe româncă. Sursă foto: getty images

Simona Halep - Venus Williams Australian Open | Halep nu e obosită

Sezonul trecut, la Australian Open, Halep a sfidat orice pronostic. Deşi a avut parte de două dispute dramatice, terminate în prelungirile decisivului, marea noastră campioană a ignorat durerile şi oboseala şi a ajuns până în finală, unde s-a bătut de la egal la egal cu Wozniacki până la finalul decisivului.

Acum, scenariul pare să se repete într-o oarecare măsură, dacă ne ghidăm după faptul că ambele confruntări din primele două tururi, cu Kaia Kanepi şi Sofia Kenin au avut nevoie de al treilea set. În special duelul de joi, cu sportiva americană, a fost unul teribil de greu, durând 2 ore şi 34 de minute. La mijlocul decisivului, Halep s-a ţinut de coapsă, semn că a avut crampe, însă nu a vrut să renunţe. Dimpotrivă, a strâns din dinţi şi a jucat din ce în ce mai bine, revenind de la 2-4 şi câştigând patru gameuri la rând.

După o pauză atât de lungă cauzată de accidentare, Halep e extrem de bucuroasă că a avut parte de asemenea meciuri. Pentru că au ajutat-o să intre în ritm, să simtă foarte bine mingea şi să câştige foarte mult în plan mental, la capitolul încredere în sine.

"Meciurile aceasta sunt bune pentru mine la început de sezon, mă ajută să intru în ritm şi îmi arată că pot juca la nivel înalt pentru mai mult de două ore. Nu e niciodată uşor să joc meciuri lungi, dar încerc să mă odihnesc şi să mă recuperez. Niciun meci de la un turneu de Grand Slam nu este uşor, însă eu încerc să rămân pozitivă şi să intru în teren cu această atitudine", a explicat Halep la conferinţa de presă de după partida cu Kenin.

Simona Halep - Venus Williams Australian Open | Simona şi-a impresionat adversara

După duelul de foc cu Kenin, din turul secunde la Melbourne, Simona Halep are în faţă două teste cel puţin la fel de dificile: surorile Williams. Prima este Venus, care a avut cuvinte de laudă la adresa campioanei noastre.

"Simona este foarte constantă, atât pe teren, cât și în afara lui. De-a lungul anilor s-a menținut la un nivel înalt și a avut un loc bun în clasament. În plus, câștigă meciuri și turnee", a spus Venus, după ce a trecut, la rândul său greu, de Alize Corne, în set decisiv

Simona Halep - Venus Williams va fi şi un duel al sportivelor care în prezent nu au antrenor. Întrebată pe seama acestui lucru, sportiva de peste Ocean a refuzat să facă vreo comparaţie, însă a punctat că ea se simte excelent în postura în care este.

"Cred că fiecare este diferită. Eu mă simt foarte bine acum, fără antrenor", a mai spus Venus.

Simona Halep - Venus Williams Australian Open: întâlniri directe

Simona Halep o va întâlni Venus Williams pentru a șasea oară în carieră. Venus are avantajul în întâlnirile directe după ce a câștigat primele trei dueluri, în 2012 și 2013. Simona Halep a câștigat însă ultimele două meciuri. Românca a trecut în 2015, în optimile de la Roma, scor 6-2, 6-1. Asta în timp ce anul trecut, la Montreal, Halep s-a impus tot în două seturi, scor 6-2, 6-2.

2018 (Montreal): 6-2, 6-2 Halep

2015 (Roma): 6-2, 6-1 Halep

2013 (Tokyo): 4-6, 7-5, 6-3 Williams

2012 (Roma): 6-3, 6-4 Williams

2012 (Madrid): 6-1, 4-6, 7-6 Williams

Venus Williams are un CV formidabil. Americanca este de 16 ori finalistă și de 7 ori câștigătoare a turneelor de Grand Slam. Venus a obținut nu mai puțin de cinci victorii la Wimbledon (2000, 2001, 2005, 2007, 2008) și două trofee la US Open (2000, 2001). De asemenea, Venus Williams are două finale la Australian Open (2003, 2017) și încă una pierdută la Roland Garros, în 2002. În total, sportiva ajunsă la 38 de ani a adunat 49 de trofee WTA la simplu și alte 22 la dublu. De-a lungul carierei, câștigurile lui Venus Williams au depășit 41 de milioane de dolari.

Simona Halep - Venus Williams Australian Open | Urmează, foarte probabil, Serena

În cazul în care va reuși să treacă de Venus, cel mai probabil, Simona Halep o va întâlni în optimile de finală de la Australian Open pe Serena Williams. În acest caz, Simona are o șansă uriașă de a scrie istorie. Până în acest moment, doar 8 jucătoare au reușit să le învingă pe ambele surori Williams în același turneu.

Ultima dată când s-a întâmplat acest lucru a fost în 2016. Karolina Pliskova a reușit să le învingă atunci, la US Open, atât pe Venus, cât și pe Serena. Kim Klijsters este singura jucătoare din istorie care a reușit această performanță de două ori, în 2002 și 2009.

Celelalte jucătoare care au reușit aceată performanță sunt: Arantxa Sanchez-Vicario (1998), Steffi Graf (1999), Martina Hingis (2001), Lindsay Davenport (2004), Justine Henin (2007) și Jelena Jankovic (2010).

Simona Halep - Venus Williams Australian Open | Se joacă pe Margaret Court

Organizatorii de la Melbourne sunt criticaţi dur după ce au decis ca unul dintre blockbusterurile din turul trei, Simona Halep - Venus Williams, să se dispute pe Maragaret Court, a treia arenă ca dimensiune din complex.

Halep are un sentiment de deja-vu la australian Open 2019. După ce anul trecut, la Roland Garros, românca a jucat pe Terenul 18, în turul al treilea, cu Andrea Petkovic, deşi era numărul unu mondial, acum e protagonista altui episod care a stârnit discuţii.

Simona Halep - Venus Williams Australian Open | Se joacă pe Margaret Court Arena

Simona Halep - Venus Williams: Critici la adresa organizatorilor

Deşi faţă în faţă sunt două sportive cu titluri de Grand Slam în palmares, organizatorii nu au pus meciul lor pe cea mai importantă arenă. Dacă Rod Laver are o capacitate de 14820 locuri, Margaret Court e abia al treilea stadion ca mărime de la Melbourne (7500 locuri).

Hotărârea organizatorilor a fost aspru criticată de David Law, celebru comentator de tenis la BBC.

"Nu se joacă pe Rod Laver Arena: numărul unu mondial, Simona Halep vs marea Venus Williams. Ce îmi scapă", a scris jurnalistul pe contul personal de twitter.

Simona Halep - Venus Williams se dispută sâmbătă, după ora 10:00. Partida poate fi urmărită în format LIVE TEXT pe digisport.ro.

Etichete:

,

,

,